Az ipari és étkezési mák termesztésének végső bejelentési határideje módosul, eltérő időpontot határozva meg a tavaszi és az őszi vetésű mákfajtákra. A tervezet értelmében kötelezővé válik őszi vetésű ipari és étkezési mák esetén a kipusztult állomány bejelentése a megyei kormányhivatal földművelésügyi igazgatósága számára.

A tervezet kötelező jelleggel előírja a földművelésügyi igazgatóság számára évi egyszeri alkalommal szántóföldi szemle lefolytatását minden étkezési máktáblára, az állomány virágzó állapotának végéig.

A földművelésügyi igazgatóság mintavételi jogkört kap a máktokból, az alkaloid tartalom laboratóriumi vizsgálattal történő megállapítása érdekében.

A földművelésügyi igazgatóság indokolt esetben az étkezési mák bejelentésére vonatkozó kötelezettség teljesítését tanúsító igazolás kiadását megtagadhatja vagy elrendelheti az étkezési máktábla talajba forgatással történő megsemmisítését a termesztő költségén, amennyiben a termesztő az étkezési mák termesztésére vonatkozó bejelentési kötelezettségének nem, vagy nem az előírt időben tesz eleget, vagy valótlan adatokat jelent be.